
Naslov: Zaradi beguncev v Beli Krajini ni kriznih razmer
Napoved za voditelja:

Verjetno ne mine dan, da množični mediji ne bi poročali o beguncih, ki preko reke Kolpe vstopajo v našo državo. Tako lahko mnogi dobijo občutek, da tam vladajo izredne razmere, kar pa je še daleč od resnice, zatrjujejo belokranjski turistični delavci. Ti sicer ugotavljajo, da se v prvih petih mesecih tega leta število nočitev v tej regiji ni zmanjšalo, ostaja na isti ravni kot lani – dobrih 12.000 nočitev. Bojijo pa se, da tega ne bodo mogli trditi za glavno turistično sezono. V zadnjih letih se je kljub ograji na meji število gostov v Beli Krajini povečalo celo za tretjino.

H1: V Beli Krajini zaradi beguncev ni izrednih razmer
H2: Kljub temu se bojijo, da bo zaradi medijskega poročanja turistov letos manj
H3: V deželi belih brez raste število ponudnikov glempinga
T- Iz Bele Krajine GORAN ROVAN /

X- Snemalec in montažer Jože Hartman /

V teh dneh v deželi belih brez resda ne mrgoli turistov, težko pa boste srečali tudi kakšnega begunca, saj ti prestopajo Kolpo ponavadi ponoči in na manj obljudenih krajih.
T- PETER ČRNIČ /

X- direktor RIC Bela Krajina /

»V Beli Krajini ni nobenega izrednega stanja zaradi beguncev. Begunci, tudi tisti, ki pridejo, so miroljubni. Ni nam znano, da bi bil kakšen, bilo kakšen konflikt z domačini al pa z gosti, tako je v Beli Krajini popolnoma varno.«
To zatrjujejo tudi v kampih in šotoriščih, katerih število se v zadnjih letih veča, še posebej raste število ponudnikov glempinga.
T- PETRA PEŠELJ /

X- vodja kampa Bela Krajina Podzemelj /

»Bela Krajina in reka Kolpa je še kako primerna za obiskovalce in tudi  za družine. Sploh naš kamp tukaj v Podzemlju je predvsem družinski kamp, je videt, da reka Kolpa vsekakor je varna destinacija.«
Tuji gostje so o prehodih beguncev sicer slišali, a se s tem ne obremenjujejo preveč.
nepodpisana izjava v angleščini
Potreben prevod in RP

Kljub dežju pa Belokranjci zatrjujejo, da je Kolpa primerna za kopanje. Da bi privabili še več turistov, zdaj izvajajo več projektov, s katerimi želijo popestriti svojo ponudbo.
T- GREGOR JEVŠČEK /

X- vodja oddelka za razvoj in promocijo turizma RIC Bela krajina /

»Potekajo Okusi Bele Krajine, torej vikendi gastronomski dobrot Bele Krajine, potem Odprta vrata Bele Krajine, kjer obiskovalci lahko doživijo avtentično doživetje rokodelstva, degustacij, ogledov in pa električna kolesa so jim na voljo, na štirih lokacijah je 25 električnih koles.« 

Raport:
 »Bolj kot poročanje o beguncih in ograja, ki stoji ob reki Kolpe, pa na letošnji obisk v kampih zagotovo vpliva slabo vreme. Belokranjci upajo, da bodo letos imeli tudi še kaj lepšega vremena.«
